stanford-oval/wikipedia huggingface dataset:
สหพันธ์ฟุตบอลอารูบา

| CONCACAF |
| --- | --- |
ก่อตั้ง: 1932
สมาชิกฟีฟ่า: 1988
สมาชิกCONCACAF: 1986
ประธาน: Egbert Laclé
เว็บไซต์: AVB
สหพันธ์ฟุตบอลอารูบา (Arubaanse Voetbal Bond, อังกฤษ: Aruba Football Federation) เป็นหน่วยงานที่กำกับดูแลฟุตบอลในประเทศอารูบา มีสำนักงานใหญ่ตั้งอยู่ที่นอร์ต ก่อตั้งขึ้นเมื่อปี พ.ศ. 2475 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศอารูบารวมถึงฟุตบอลทีมชาติอารูบา
ดูเพิ่ม

ฟุตบอลในประเทศอารูบา
ฟุตบอลทีมชาติอารูบา
ฟุตบอลหญิงทีมชาติอารูบา
ฟุตบอลทีมชาติอารูบารุ่นอายุไม่เกิน 16 ปี
ฟุตบอลทีมชาติอารูบารุ่นอายุไม่เกิน 19 ปี
ฟุตบอลทีมชาติอารูบารุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
แหล่งข้อมูลอื่น

Official website
Aruba เก็บถาวร 2017-12-11 ที่ เวย์แบ็กแมชชีน at the FIFA website
Aruba at CONCACAF site
| ด ค กสมาคมฟุตบอลแห่งชาติของอเมริกาเหนือ อเมริกากลาง และแคริบเบียน (CONCACAF) |
| --- | --- |
อเมริกาเหนือ (NAFU):  แคนาดา  เม็กซิโก  สหรัฐ 
อเมริกากลาง (UNCAF):  เบลีซ  คอสตาริกา  เอลซัลวาดอร์  กัวเตมาลา  ฮอนดูรัส  นิการากัว  ปานามา 
แคริบเบียน (CFU):  แองกวิลลา  แอนทีกาและบาร์บิวดา  อารูบา  บาฮามาส  บาร์เบโดส  เบอร์มิวดา  โบแนเรอ2  หมู่เกาะบริติชเวอร์จิน  หมู่เกาะเคย์แมน  คิวบา  กือราเซา  ดอมินีกา  สาธารณรัฐโดมินิกัน  เฟรนช์เกียนา1 2  กรีเนดา  กัวเดอลุป2  กายอานา1  เฮติ  จาเมกา  มาร์ตีนิก2  มอนต์เซอร์รัต  ปวยร์โตรีโก  เซนต์คิตส์และเนวิส  เซนต์ลูเชีย  แซ็ง-มาร์แต็ง2  เซนต์วินเซนต์และเกรนาดีนส์  ซินต์มาร์เติน2  ซูรินาม1  ตรินิแดดและโตเบโก  เติกส์และเคคอส  หมู่เกาะเวอร์จินของสหรัฐ 
 1 สมาชิกอเมริกาใต้แต่สังกัด CONCACAF และ CFU  2 สมาชิก CONCACAF เต็มรูปแบบ แต่ไม่มีส่วนเกี่ยวข้องกับ FIFA
สหพันธ์วอลเลย์บอลสาธารณรัฐอิสลามอิหร่าน

| --- | --- |
ก่อตั้ง: ค.ศ. 1945
ประเภท: องค์กรกีฬา
สมาชิก  : สหพันธ์วอลเลย์บอลระหว่างประเทศ (1959)
ภาษาทางการ : เปอร์เซีย
ประธาน: โมฮัมหมัด เรซา ดาวาร์ซานี
เว็บไซต์: http://en.iranvolleyball.com
สหพันธ์วอลเลย์บอลสาธารณรัฐอิสลามอิหร่าน (อังกฤษ: Islamic Republic of Iran Volleyball Federation; I.R.I.V.F.) เป็นองค์กรปกครองวอลเลย์บอลในประเทศอิหร่าน ก่อตั้งขึ้นใน พ.ศ. 2488 และเป็นสมาชิกของสหพันธ์วอลเลย์บอลระหว่างประเทศ เป็นส่วนหนึ่งของสหพันธ์บาสเกตบอลอิหร่านจนถึง พ.ศ. 2500 และยังเป็นสมาชิกสมาพันธ์วอลเลย์บอลเอเชียอีกด้วย สหพันธ์มีหน้าที่ดูแลจัดการทีมวอลเลย์บอลชายทีมชาติอิหร่านและวอลเลย์บอลหญิงทีมชาติอิหร่าน
สหพันธ์ฟุตบอลอินเดีย

| AFC |
| --- | --- |
ก่อตั้ง: 23 มิถุนายน 1937; 87 ปีก่อน (1937-06-23),   ทรภังคา
สำนักงานใหญ่: Dwarka, Delhi
ที่ตั้ง: Darbhanga
สมาชิกฟีฟ่า: 1948
สมาชิกAFC: 1954
สมาชิกSAFF: 1997
ประธาน: Praful Patel
รองประธาน: Subrata Dutta
เว็บไซต์: www.the-aiff.com
สหพันธ์ฟุตบอลอินเดีย (อังกฤษ: All India Football Federation, หรือ AIFF) เป็นหน่วยงานที่กำกับดูแลฟุตบอลในประเทศอินเดีย มีสำนักงานใหญ่ตั้งอยู่ที่ Dwarka, Delhi ก่อตั้งขึ้นเมื่อปี พ.ศ. 2480 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติอินเดีย
ดูเพิ่ม

ฟุตบอลในประเทศอินเดีย
ฟุตบอลทีมชาติอินเดีย
ฟุตบอลหญิงทีมชาติอินเดีย
ฟุตบอลทีมชาติอินเดียรุ่นอายุไม่เกิน 16 ปี
ฟุตบอลทีมชาติอินเดียรุ่นอายุไม่เกิน 19 ปี
ฟุตบอลทีมชาติอินเดียรุ่นอายุไม่เกิน 23 ปี
เอเชียนคัพ
ฟุตบอลเอเชียเยาวชนอายุไม่เกิน 23 ปี
แหล่งข้อมูลอื่น

Official AIFF website
AIFF เก็บถาวร 2019-01-10 ที่ เวย์แบ็กแมชชีน FIFA.com
| ด ค กสมาคมฟุตบอลแห่งชาติของเอเชีย (AFC) |
| --- | --- |
เอเชียตะวันตก (WAFF):  บาห์เรน  อิรัก  จอร์แดน  คูเวต  เลบานอน  โอมาน  ปาเลสไตน์  กาตาร์  ซาอุดีอาระเบีย  ซีเรีย  สหรัฐอาหรับเอมิเรตส์  เยเมน 
เอเชียกลาง (CAFA):  อัฟกานิสถาน  อิหร่าน  คีร์กีซสถาน  ทาจิกิสถาน  เติร์กเมนิสถาน  อุซเบกิสถาน 
เอเชียใต้ (SAFF):  บังกลาเทศ  ภูฏาน  อินเดีย  มัลดีฟส์  เนปาล  ปากีสถาน  ศรีลังกา 
เอเชียตะวันออก (EAFF):  จีน  จีนไทเป  กวม  ฮ่องกง  ญี่ปุ่น  มาเก๊า  มองโกเลีย  นอร์เทิร์นมาเรียนา  เกาหลีเหนือ  เกาหลีใต้ 
เอเชียตะวันออกเฉียงใต้ (AFF):  ออสเตรเลีย  บรูไน  กัมพูชา  ติมอร์ตะวันออก  อินโดนีเซีย  ลาว  มาเลเซีย  พม่า  ฟิลิปปินส์  สิงคโปร์  ไทย  เวียดนาม 
ยกเลิก:  เยเมนใต้ 
ตัวเอียง หมายถึง สมาคมสมาชิกแบบเต็มแต่ไม่ใช่สมาชิกฟีฟ่า
สหพันธ์ฟุตบอลอเมริกันซามัว

| OFC |
| --- | --- |
สำนักงานใหญ่: ปาโกปาโก
สมาชิกฟีฟ่า: 1998
สมาชิกOFC: 1998
ประธาน: Iuili Alex Godinet
เว็บไซต์: http://www.ffas.as/
สหพันธ์ฟุตบอลอเมริกันซามัว (อังกฤษ: Football Federation American Samoa, หรือ FFAS) เป็นหน่วยงานที่กำกับดูแลฟุตบอลในอเมริกันซามัว มีสำนักงานใหญ่ตั้งอยู่ที่ปาโกปาโก ก่อตั้งขึ้นเมื่อปี พ.ศ. 2527 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลโอเชียเนีย (โอเอฟซี) มีหน้ารับผิดชอบดูแลการแข่งขันฟุตบอลลีกในประเทศอเมริกันซามัวรวมถึงฟุตบอลทีมชาติอเมริกันซามัว
ดูเพิ่ม

ฟุตบอลในอเมริกันซามัว
ฟุตบอลทีมชาติอเมริกันซามัว
ฟุตบอลหญิงทีมชาติอเมริกันซามัว
ฟุตบอลทีมชาติอเมริกันซามัวรุ่นอายุไม่เกิน 16 ปี
ฟุตบอลทีมชาติอเมริกันซามัวรุ่นอายุไม่เกิน 19 ปี
ฟุตบอลทีมชาติอเมริกันซามัวรุ่นอายุไม่เกิน 23 ปี
โอเอฟซีวีเมนส์เนชันส์คัพ
โอเอฟซีเนชันส์คัพ
แหล่งข้อมูลอื่น

Football Federation American Samoa official website
American Samoa at OFC site
American Samoa เก็บถาวร 2017-11-21 ที่ เวย์แบ็กแมชชีน at FIFA site
| ด ค กสมาคมฟุตบอลแห่งชาติของโอเชียเนีย (OFC) |
| --- | --- |
 อเมริกันซามัว (FFAS)  หมู่เกาะคุก (CIFA)  ฟีจี (FFA)  คิริบาส (KIFF)†  นิวแคลิโดเนีย (FCF)  นิวซีแลนด์ (NZF)  ปาปัวนิวกินี (PNGFA)  ซามัว (SFF)  หมู่เกาะโซโลมอน (SIFF)  ตาฮีตี (FTF)  ตองงา (TFA)  ตูวาลู (TNFA)†  วานูอาตู (VFF) 
† สมาชิกสมทบ - ไม่ใช่สมาชิกของ FIFA
สวนสาธารณะ

สวนลุมพินี สวนสาธารณะใจกลางกรุงเทพมหานคร
สวนสาธารณะ (อังกฤษ: parks หรือ public parks) หมายถึงบริเวณสาธารณะที่ภาครัฐ ซึ่งส่วนใหญ่มักเป็นหน่วยการปกครองส่วนท้องถิ่น เช่น เทศบาล องค์การบริหารส่วนจังหวัด (อบจ.) หรือองค์การบริหารส่วนตำบล (อบต.) จัดให้เป็นที่พักผ่อนหย่อนใจแก่ประชาชนตามชุมชนและเมืองต่าง ๆ โดยรัฐเป็นเจ้าของและเป็นผู้ดูแลรักษา ปัจจุบัน การจัดที่พักผ่อนหย่อนใจถือเป็นหน้าที่ของรัฐ แต่สวนสาธารณะในความหมายนี้ อาจจัดสร้างโดยเอกชนแล้วอุทิศให้แก่ประชาชนก็ได้
ความเป็นมาของสวนสาธารณะ

สวนสาธารณะในความหมายปัจจุบันเกิดขึ้นเป็นครั้งแรกของโลกในประเทศอังกฤษในช่วงการปฏิวัติอุตสาหกรรม ตรงกับช่วงระหว่างกลางสมัยกรุงธนบุรีถึงต้นสมัยรัตนโกสินทร์ การพัฒนาอุตสาหกรรมทำให้แรงงานมากมายจากชนบทอพยพมาทำงาน และอยู่ในเมืองกันอย่างแออัดในบริเวณ "สลัม" ที่ขาดสุขลักษณะ กรรมกรเหล่านี้จึงบุกรุกไปใช้ที่ว่างเปล่าเพื่อพักผ่อนและเล่นกีฬาและบางครั้งลุกล้ำเข้าไปใช้สวนส่วนตัวของขุนนางและกษัตริย์จนถูกลงโทษอยู่เนือง ๆ จนลุกลามเป็นจลาจลรุนแรงขึ้นเรื่อย ๆ และเกิดการเรียกร้องที่กลายเป็น "ขบวนการอุทยานเพื่อประชาชน" (People’s Parks Movement) ที่เริ่มจากการยอมให้ประชาชนเข้าไปใช้อุทยานอย่างมีเงื่อนไข ไปจนถึงช่วงที่มีการบุกพังรั้วเข้าไปใช้อุทยานไฮด์หรือไฮด์ปาร์ก (Hyde Park) เพื่อทำกิจกรรมการพักผ่อนตามความพอใจ
ตั้งแต่นั้นมาอุทยานต่าง ๆ ที่ยอมเปิดให้ประชาชนเข้าไปใช้จะถูกเรียกว่า "อุทยานประชาชน" (people's parks) เพื่อให้แตกต่างอุทยานของขุนนางและกษัตริย์และได้กลายเป็น อุทยานหรือสวนสาธารณะ (public parks) ในปัจจุบัน
สวนสาธารณะเบอร์ก็นเฮด (Birkenhead Park) ใกล้เมืองลิเวอร์พูล ในประเทศอังกฤษถือเป็นสวนสาธารณะแห่งแรกของโลกที่สร้างด้วยเงินภาษีของประชาชน เปิดใช้เมื่อปี พ.ศ. 2390 จากนั้นมา แนวคิดการจัดทำสวนสาธารณะได้แพร่หลายไปตามเมืองใหญ่ๆ ทั่วโลก รวมทั้ง "เซ็นทรัลปาร์ก" ในนครนิวยอร์ก (ออกแบบโดย เฟรเดอริก ลอว์ ออล์มสเตด พ.ศ. 2401 ใช้เวลาสร้างมากกว่า 10 ปี) ปัจจุบัน สวนสาธารณะได้กลายเป็นมาตรฐานในการวางแผนและพัฒนาเมือง
การแบ่งสวนสาธารณะตามกิจกรรม

ด้านรูปแบบ สวนสาธารณะจะเน้นหนักกิจกรรมนันทนาการ หรือการพักผ่อนหย่อนใจเท่ากับหรือมากกว่าด้านความสวยงาม ซึ่งแบ่งได้เป็นสองกลุ่มใหญ่ ได้แก่การพักผ่อนหรือนันทนาการแบบผ่อนคลาย (passive recreation) และนันทนาการแบบกระฉับกระเฉง (active recreation) ปกติกิจกรรมทั้งสองประเภทนี้มักขัดแย้งกัน การจัดแบ่งเขตหรือโซนจึงมีความจำเป็น อย่างไรก็ดีการแบ่งโซนเด็ดขาดมักสร้างปัญหา และการกำหนดชนิดของกิจกรรมเองก็มักมีปัญหาไม่ตรงกับความต้องการของผู้ใช้ สวนสาธารณะที่ดีจึงต้องสนองประโยชน์ใช้สอยสูงสุดและต้องสวยงามด้วย การออกแบบสวนสาธารณะจึงมีความสำคัญ
ประเภทสวนสาธารณะตามขนาด

การจัดประเภทสวนสาธารณะตามขนาด อ้างอิงจากสำนักงานสวนสาธารณะ สำนักสิ่งแวดล้อมกรุงเทพมหานคร เมื่อปี พ.ศ. 2553 ได้แบ่งประเภทสวนสาธารณะตามลักษณะพื้นที่และ วัตถุประสงค์ของการใช้งานไว้ 5 ประเภทได้แก่
สวนหย่อมขนาดเล็กย่านชุมชน (pocket park หรือ mini park) มีพื้นที่ไม่เกิน 2 ไร่ และมีรัศมีบริการเป็นวงรอบประมาณ 1 กิโลเมตร ประชาชนใช้บริการได้ในระยะเดินเข้าถึงใช้เวลา 5 – 10 นาที
สวนละแวกบ้าน (neighborhood park) มีพื้นที่มากกว่า 2 ไร่ แต่ไม่เกิน 25 ไร่ และรัศมีบริการเป็นวงรอบประมาณ 1 – 3 กิโลเมตร
สวนชุมชน (community park) มีพื้นที่มากกว่า 25 ไร่ แต่ไม่เกิน 125 ไร่ และมีรัศมีบริการเป็นวงรอบประมาณ 3 – 8 กิโลเมตร
สวนสาธารณะระดับย่าน (district park) หรือสวนสาธารณะขนาดกลาง (regional park) มีพื้นที่มากกว่า 125 ไร่ แต่ไม่เกิน 500 ไร่ และมีรัศมีเป็นบริการวงรอบมากกว่า 8 กิโลเมตรขึ้นไป
สวนสาธารณะระดับเมือง (regional park) หรือสวนสาธารณะขนาดใหญ่ (metro park) มีพื้นที่มากกว่า 500 ไร่ขึ้นไป และมีรัศมีบริการเป็นวงรอบแก่คนทั้งเมืองและพื้นที่ใกล้เคียงในเขตอิทธิพลของเมือง
สวนสาธารณะในประเทศไทย

ประเทศไทยเป็นสังคมเกษตรกรรมมาแต่โบราณ แม้ในเมืองก็ยังมีที่โล่งว่างไม่แออัดมาก จึงไม่มีความต้องการสวนสาธารณะดังความหมายปัจจุบัน อย่างไรก็ดี พระบาทสมเด็จพระมงกุฎเกล้าเจ้าอยู่หัวได้พระราชทานที่ดิน 360 ไร่ ณ ทุ่งศาลาแดงสำหรับสร้างสยามรัฐพิพิธภัณฑ์และจัดให้เป็น "วนสาธารณะ" ให้ประชาชนใช้พักผ่อนอย่างต่างประเทศ และพระราชทานนามว่า "สวนลุมพินี" จึงถือกันว่าสวนลุมพินีเป็นสวนสาธารณะแห่งแรกของประเทศไทย แม้ก่อนหน้านั้นจะมีการสร้างอุทยานหรือสวนหลายแห่งมาก่อน เช่น สวนดุสิต สวนสุนันทา หรือ อุทยานสราญรมย์ เป็นต้น แต่ไม่ถือเป็นสวนสาธารณะ สมัยรัชกาลที่ 7-8 เศรษฐกิจตกต่ำทั่วโลกและมีสงครามโลกครั้งที่สองจึงไม่มีการสร้างสวนสาธารณะหรืออุทยานเกิดขึ้นอีก
สวนลุมพินีก่อสร้างในสมัยรัชกาลที่ 7 ดูแลโดยกรมนคราทร (กรมโยธาธิการและผังเมืองปัจจุบัน) ต่อมาได้โอนให้เทศบาลนครกรุงเทพฯ ในสมัยนั้น การใช้สวนลุมพินีในช่วงแรกๆ มีการใช้อย่างผิดวัตถุประสงค์กันมาก เช่น ใช้เป็นที่จัดงานต่างๆ รวมทั้งใช้เป็นที่สร้างโรงไฟฟ้า โรงเรียน ทั้งไทยและจีน ให้เช่าทำภัตตาคารทั้งบนบกและในน้ำ รวมถึงภัตตาคารกินรีนาวา ผู้ใช้ที่ใช้สวนเพื่อพักผ่อนออกกำลังกายจริงๆ จังๆ มักเป็นชาวต่างประเทศ คนไทยจำนวนน้อยที่ใช้ มักเป็นคนยากจนใช้เป็นที่พักผ่อนและหารายได้จากการขายของ ส่วนคนไทยมีอันจะกินมักเข้าไปใช้ภัตตาคาร การใช้ในทางที่ผิดทำให้สวนลุมพินีทรุดโทรม ไม่ปลอดภัย ไม่เหมาะกับการเป็นสวนสาธารณะตามความต้องการของสังคมที่เปลี่ยนแปลงไป
ประมาณปี พ.ศ. 2514 เทศบาลนครหลวงได้ตั้งกรรมการปรับปรุงสวนลุมพินีขึ้น เนื่องจากการมีเสียงเรียกร้องจากประชาชนและองค์กรเอกชน ต่อมา เทศบาลฯ จึงเริ่มให้ความสำคัญในการจัดเพิ่มสวนสาธารณะ เช่น การปรับปรุงสถานเพาะชำฝั่งธนบุรีให้เป็นสวนธนบุรีรมย์ ปรับปรุงอุทยานสราญรมย์ที่ถูกใช้เป็นที่ทำการของคณะราษฎรและที่จัดงานวชิราวุธ รวมทั้งสวนสาธารณะพระนครที่ลาดกระบังเดิมที่มีสภาพทรุดโทรมให้มีสภาพใช้งานได้ แต่งานส่วนใหญ่เน้นการสร้างอย่าง "สวนหย่อม" ซึ่งไม่ถือเป็นสวนสาธารณะ สำหรับในต่างจังหวัด เทศบาลต่างๆ เริ่มตื่นตัวสร้างสวนสาธารณะมากขึ้น เช่น การปรับปรุงพรุบาโกยจังหวัดยะลาและการสร้างและปรับปรุงที่ว่างให้เป็นสวนสาธารณะในจังหวัดอื่นๆ หลายแห่ง ในช่วง 20 ปีที่ผ่านมา มีการสร้างสวนสาธารณะเพิ่มมากขึ้นทั่วประเทศ
ขบวนการสวนสาธารณะของประเทศไทย

ประเทศไทยก็มี "ขบวนการสวนสาธารณะ" เช่นกัน แต่มีลักษณะเฉพาะไม่เหมือนประเทศอื่นใดในโลก คือเกิดด้วยพระราชดำริและพระบารมีของพระมหากษัตริย์และพระราชวงศ์
เมื่อวันที่ 20 กุมภาพันธ์ 2516 เวลาประมาณ 9.40 น. ท่ามกลางเรียงเรียกร้องหาสวนสาธารณะที่ไร้ผลของสาธารณชน หม่อมหลวงทวีสันต์ ลดาวัลย์ได้โทรศัพท์แจ้งการรถไฟแห่งประเทศไทยความว่า
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรมีพระราชดำริว่า พระองค์มีพระราชทรัพย์อยู่จำนวน 1,000,000 บาท มีพระราชประสงค์จะสร้างสวนสาธารณะสักแห่งในบริเวณกรุงเทพมหานคร เพื่อประชาชนได้ใช้เป็นที่พักผ่อนในยามว่าง ทรงเห็นว่าการรถไฟมีพื้นที่มาก เช่น ย่านพหลโยธิน จึงใคร่ขอให้การรถไฟฯ ได้พิจารณาและให้ความร่วมมือในด้านนี้ด้วย
การรถไฟฯ จึงได้จัดที่ดินจำนวน 93 ไร่ที่ใช้ทำเป็นพิพิธภัณฑ์รถไฟอยู่แล้วจัดสร้างสวน ซึ่งต่อมาคือสวนจตุจักรที่เทศบาลนครหลวงและการรถไฟฯ ร่วมกันสร้างเพื่อเฉลิมพระเกียรติในวาระพระชนมายุครบ 4 รอบ ซึ่งต่อมามีการขยายพื้นที่เพิ่มอีก 100 ไร่ ในสมัยท่านผู้หญิงเลอศักดิ์ สมบัติสิริ เป็นรัฐมนตรีว่าการกระทรวงคมนาคมในรัฐบาลนายธานินทร์ กรัยวิเชียร
ดังนั้น จึงอาจกล่าวได้ว่า สวนจตุจักรคือจุดเริ่มของขบวนการสวนสาธารณะสมัยใหม่ของประเทศไทยและเกิดจากพระราชดำริ ทำให้เกิดแรงบันดาลใจให้มีการสร้างสวนสาธารณะอีกมากมายหลายแห่งทั่วประเทศเพื่อการพักผ่อนหย่อนใจของประชาชนอย่างแท้จริงในเวลาต่อมา
ในปี พ.ศ. 2523 มีการเริ่มทยอยสร้างสวนสมเด็จพระศรีนครินทร์ตามเขตการศึกษาต่างๆ 12 แห่งโดยเริ่มต้นที่จังหวัดศรีสะเกษ นอกจากนี้ยังมีหน่วยของรัฐและท้องถิ่นรวมทั้งองค์กรเอกชนต่างร่วมมือร่วมใจกันสร้างสวนสาธารณะและสวนสุขภาพมากมายทั่วประเทศเพื่อเทิดพระเกียรติสมเด็จย่าฯ ในวาระพระชนมายุครบ 80 พรรษา
ในวาระมหามงคลพระชนมายุ 60 พรรษาของทั้งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร (2530) และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (2535) ก็ได้มีการสร้างสวนสาธารณะที่สำคัญและสวยงามอีกหลายแห่ง เช่น สวนหลวง ร.9 อุทยานเบญจสิริ สวนสมเด็จพระนางเจ้าสิริกิติ์ สวนรมณีนาถ สวนเบญจกิติ (บึงยาสูบ) สวนสันติชัยปราการ สวนวชิรเบญจทัศ รวมทั้งสวนภัทรมหาราชินีที่จังหวัดสุพรรณบุรี และในวาระครบรอบ 72 พรรษา (พ.ศ. 2542) ก็ได้มีการสร้างสวนสาธารณะอีกเพื่อเฉลิมพระเกียรติ 6 รอบเป็นจำนวนมาก เช่น ที่เชิงสะพานพระราม 9 ฝั่งพระนครและในที่อื่นๆ หลายแห่ง รวมทั้งสวนสาธารณะเชิงสะพานพระราม 8 ทั้งนี้ยังไม่นับถึงต่างจังหวัดที่ทั้งเทศบาลและองค์การบริหารส่วนจังหวัดสร้างเพื่อเฉลิมพระเกียรติในวาระต่างๆ รวมแล้วน่ามีสวนสาธารณะทั้งเล็กและใหญ่รวมทั้งสวนสุขภาพที่สืบเนื่องจากพระราชดำริทั่วประเทศซึ่งน่าจะมากกว่า 100 แห่ง
สวนที่อาจไม่นับเป็นสวนสาธารณะ

สวนบางประเภท แม้เปิดให้ประชาชนเข้าไปใช้ฟรีแต่ก็ไม่นับรวมไว้ในประเภทของสวนสาธารณะในความหมายของบทความนี้ เช่น สวนพฤกษศาสตร์ (botanic garden) สวนรุกขชาติ (arboretum) อุทยานสาธารณะ (public garden) สวนสนุก (amusement park) สวนสัตว์ (zoological gardens) อุทยานแห่งชาติ (national park) และวนอุทยาน (forest park) รวมทั้งเขตรักษาพันธุ์สัตว์ป่า (wildlife sanctuary) และเขตห้ามล่าสัตว์ป่า (non-hunting Area) ทั้งนี้ เนื่องจากสวนหรือสถานที่ดังกล่าวมีวัตถุประสงค์เฉพาะและมีข้อจำกัดในการใช้งาน มีการบริหารจัดการและแหล่งงบประมาณจัดสร้างแตกต่างกัน นอกจากนี้ ยังมี สวนหย่อม ตามถนนหรือสวนสัตว์จำลองตามบาทวิถีต่างๆ ในกรุงเทพมหานครในยุคปัจจุบันที่ไม่นับเป็นสวนสาธารณะ แต่ถือเป็นเป็นพื้นที่สีเขียวของเมือง
การออกแบบและการวางแผนสวนสาธารณะ

บทความหลัก: การออกแบบสวนสาธารณะ
เนื่องจากสวนสาธารณะซึ่งต้องใช้เงินงบประมาณสูงจึงมักประสบความล้มเหลวในการใช้งานบ่อยขึ้น ซึ่งเป็นปรากฏการณ์ปกติทั้งโลก ดังนั้น การออกแบบและวางแผนจึงมีความสำคัญและมีข้อพิจารณามากขึ้น
ดูเพิ่ม

การออกแบบสวนสาธารณะ
รายชื่อสวนสาธารณะในกรุงเทพมหานคร
รายชื่อสวนสาธารณะในประเทศไทย
แหล่งข้อมูลอื่น

The Royal Parks (London, UK) เก็บถาวร 2006-08-04 ที่ เวย์แบ็กแมชชีน
Parks Canada Agency (Canada)
Essay on public parks เก็บถาวร 2007-11-14 ที่ เวย์แบ็กแมชชีน
The Trust for Public Land Center for City Park Excellence เก็บถาวร 2007-03-10 ที่ เวย์แบ็กแมชชีน
Parks Canada - Official National Parks and Mountain Guide เก็บถาวร 2007-04-01 ที่ เวย์แบ็กแมชชีน
UK Government policy on parks เก็บถาวร 2007-10-25 ที่ เวย์แบ็กแมชชีน
Centennial Parklands (Australia)
↑  สำนักงานสวนสาธารณะ สำนักสิ่งแวดล้อมกรุงเทพมหานคร. (2564). จำแนกตามประเภทสวน 7 ประเภท. เก็บถาวร 2022-06-29 ที่ เวย์แบ็กแมชชีน
สวนหลวง ร.๙ มองไปยังอาคารเทอดพระเกียรติ
สหพันธ์ฟุตบอลเคนยา

| CAF |
| --- | --- |
ก่อตั้ง: 1946
สมาชิกฟีฟ่า: 1960
สมาชิกCAF: 1961
สมาชิกCECAFA: 1973
ประธาน: Nick Mwendwa
รองประธาน: Doris Petra
เว็บไซต์: https://footballkenya.org
สหพันธ์ฟุตบอลเคนยา (อังกฤษ: Football Kenya Federation, Football Kenya หรือ FKF) เป็นหน่วยงานที่กำกับดูแลฟุตบอลในประเทศเคนยา มีสำนักงานใหญ่ตั้งอยู่ที่ไนโรบี ก่อตั้งขึ้นเมื่อปี พ.ศ. 2489 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลแห่งแอฟริกา (ซีเอเอฟ) มีหน้ารับผิดชอบดูแลการแข่งขันฟุตบอลลีกในประเทศเคนยารวมถึงฟุตบอลทีมชาติเคนยา ในเดือนพฤศจิกายน พ.ศ. 2565 ฟีฟ่ายกเลิกการระงับการแข่งขันกับสหพันธ์ฟุตบอลเคนยา (FKF) ตามการตัดสินใจของรัฐบาลท้องถิ่นที่ให้คืนสถานะร่างกายหลังจากยกเลิกเนื่องจากสงสัยว่ามีการทุจริต..
ดูเพิ่ม

ฟุตบอลในประเทศเคนยา
ฟุตบอลทีมชาติเคนยา
ฟุตบอลหญิงทีมชาติเคนยา
ฟุตบอลทีมชาติเคนยารุ่นอายุไม่เกิน 16 ปี
ฟุตบอลทีมชาติเคนยารุ่นอายุไม่เกิน 19 ปี
ฟุตบอลทีมชาติเคนยารุ่นอายุไม่เกิน 23 ปี
แอฟริกาคัพออฟเนชันส์
ซีเอเอฟแชมเปียนส์ลีก
ซีเอเอฟคอนเฟเดอเรชันส์คัพ
ซีเอเอฟซูเปอร์คัพ
แหล่งข้อมูลอื่น

เว็บไซต์ทางการ
Constitution[ลิงก์เสีย] of the Football Kenya Federation
Kenya at the CAF website
Kenya เก็บถาวร 2018-09-08 ที่ เวย์แบ็กแมชชีน at the FIFA website
| ด ค กสมาคมฟุตบอลแห่งชาติของแอฟริกา (CAF) |
| --- | --- |
แอฟริกาเหนือ (UNAF):  แอลจีเรีย  อียิปต์  ลิเบีย  โมร็อกโก  ตูนิเซีย 
แอฟริกาตะวันตก (WAFU-UFOA):  เบนิน  บูร์กินาฟาโซ  กาบูเวร์ดี  แกมเบีย  กานา  กินี  กินี-บิสเซา  โกตดิวัวร์  ไลบีเรีย  มาลี  มอริเตเนีย  ไนเจอร์  ไนจีเรีย  เซเนกัล  เซียร์ราลีโอน  โตโก 
แอฟริกากลาง (UNIFFAC):  แคเมอรูน  แอฟริกากลาง  ชาด  สาธารณรัฐคองโก  สาธารณรัฐประชาธิปไตยคองโก  อิเควทอเรียลกินี  กาบอง  เซาตูเมและปรินซีปี 
แอฟริกากลาง-ตะวันออก (CECAFA):  บุรุนดี  จิบูตี  เอริเทรีย  เอธิโอเปีย  เคนยา  รวันดา  โซมาเลีย  เซาท์ซูดาน  ซูดาน  แทนซาเนีย  ยูกันดา  แซนซิบาร์† 
แอฟริกาใต้ (COSAFA):  แองโกลา  บอตสวานา  คอโมโรส  เอสวาตินี  เลโซโท  มาดากัสการ์  มาลาวี  มอริเชียส  โมซัมบิก  นามิเบีย  เซเชลส์  แอฟริกาใต้  แซมเบีย  ซิมบับเว 
สมาชิกนอกภูมิภาค:  เรอูว์นียง† 
†สมาชิกสมทบของซีเอเอฟ
สหคริสตจักรแบ๊บติสต์ในประเทศไทย

| --- | --- |
ชื่อย่อ: สคบ. (TBC)
คําขวัญ: Better Brighter Bigger
ก่อตั้ง: พ.ศ. 2492 (ค.ศ. 1949)
ประเภท: องค์การทางศาสนาคริสต์
สํานักงานใหญ่: 90 ถนนสุขุมวิท ซอย 2   แขวงคลองเตย เขตคลองเตย   กรุงเทพมหานคร 10110
ประธาน: ศาสนาจารย์ธงชัย ประดับชนานุรัตน์
สหคริสตจักรแบ๊บติสต์ในประเทศไทย (อังกฤษ: Thailand Baptist Convention) เป็นองค์การทางศาสนาคริสต์นิกายโปรเตสแตนต์ในประเทศไทย ที่ก่อตั้งขึ้นเพื่อประสานงานด้านศาสนาและดูแลสมาชิกของมูลนิธิคริสตจักรคณะแบ๊บติสต์ โดยมีศาสนาจารย์บุญครอง ปิฏกานนท์ เป็นประธานคนแรก
ประวัติ

มิชชันนารีคณะแบปทิสต์จากสหรัฐเข้ามาทำการประกาศข่าวดีในประเทศไทยตั้งแต่ปี พ.ศ. 2376 (ค.ศ. 1833) และตั้งคริสตจักรไมตรีจิตขึ้นในปี ค.ศ. 2380 นับเป็นคริสตจักรแบปทิสต์แห่งแรกในภูมิภาคเอเชียตะวันออกเฉียงใต้ เมื่อคณะแบปทิสต์ในสหรัฐแตกออกเป็นสองคณะ กิจการของคณะแบปทิสต์เดิมย้ายไปสังกัดสภาคริสตจักรในประเทศไทยซึ่งเป็นของคณะเพรสไบทีเรียน ในปี พ.ศ. 2492  (ค.ศ. 1949) คณะแบ๊บติสต์ภาคใต้ (Southern Baptist Convention) จึงส่งมิชชันนารีมา 13 ครอบครัว เพื่อริเริ่มพันธกิจแบ๊บติสต์ในประเทศไทยอีกครั้ง ใน 5 ปีแรก สามารถตั้งคริสตจักรได้ถึง 7 แห่ง
พันธกิจของคณะแบปทิสต์ได้ขยายอย่างรวดเร็ว เกิดคริสตจักรและหน่วยงานเป็นจำนวนมากในภูมิภาคต่าง ๆ จึงได้ตั้ง “มูลนิธิคริสตจักรคณะแบ๊บติสต์” ขึ้นและได้รับอนุญาตจัดตั้งเป็นนิติบุคคลเมื่อวันที่ 3 มกราคม พ.ศ. 2504 ต่อมาในปี พ.ศ. 2513 (ค.ศ. 1970) มีการปฏิรูประบบการทำงานโดยให้แบ๊บติสต์ชาวไทยได้บริหารงานร่วมกับมิชชันนารีต่างชาติ แล้วจัดตั้งสหคริสตจักรแบ๊บติสต์ในประเทศไทยขึ้นในปี พ.ศ. 2514 (ค.ศ. 1971) ต่อมาในปี พ.ศ. 2520 (ค.ศ. 1977) มูลนิธิคริสตจักรแบ๊บติสต์ได้รับรองจากกรมการศาสนา และในปี พ.ศ. 2545 (ค.ศ. 2002) มูลนิธิคริสตจักรคณะแบ๊บติสต์ได้มอบหมายให้สหคริสตจักรแบ๊บติสต์ในประเทศไทย เป็นผู้แทนในการดำเนินการประสานงานด้านศาสนาในนามของมูลนิธิคริสตจักรคณะแบ๊บติสต์ เพื่อเป็นการแบ่งเบาภารกิจที่มีมากขึ้นตามลำดับ จนถึงปัจจุบัน
คำขวัญ

Better ดีขึ้น มุ่งมั่นรับใช้สังคม พี่น้องมีคุณภาพดีขึ้นกว่าเดิม
Brighter สดใสและสร้างสรรค์ ร่วมกันหาวิธีสร้างสรรค์ในการทำดี
Bigger รากฐานที่ใหญ่ขึ้น เพื่อขยายฐานในการทำดีให้กับสังคมไทย
หลักข้อเชื่อ

สหคริสตจักรแบ๊บติสต์ในประเทศไทย ยึดถือหลักข้อเชื่อ 8 ข้อ ดังนี้
พระคัมภีร์เป็นพระวจนะของพระเจ้าที่ได้รับการดลใจให้เขียนไว้อย่างไม่ผิดพลาด และทรงสิทธิอำนาจอย่างสมบูรณ์ เป็นหลักแห่งความเชื่อและการปฏิบัติของผู้เชื่อทั้งปวง
พระเจ้าเที่ยงแท้เป็นพระเจ้าองค์เดียว ทรงไว้ซึ่งอำนาจและสง่าราศี ทรงสร้างสรรพสิ่งและทรงพระชนม์อยู่นิรันดร์ใน 3 พระภาค คือ พระบิดา พระบุตร พระวิญญาณบริสุทธิ์
พระเยซูคริสต์ได้บังเกิดจากมารีย์ หญิงสาวพรหมจารีย์ โดยเดชพระวิญญาณบริสุทธิ์ ทรงสภาพพระเจ้าและมนุษย์อย่างบริบูรณ์ พระองค์ทรงบริสุทธิ์และปราศจากบาป ทรงทนทุกข์ทรมาน สิ้นพระชนม์บนไม้กางเขน ถูกฝังไว้และฟื้นคืนพระชนม์ในวันที่สาม พระองค์เสด็จสู่สวรรค์ ทรงประทับเบื้องขวาของพระบิดาและทูลขอเผื่อผู้เชื่อ
พระวิญญาณบริสุทธิ์ทรงทำงานในจิตใจของมนุษย์ให้สำนึกบาป และทรงสำแดงความจริงของพระเยซูคริสต์แก่มนุษย์ พระองค์ทรงสถิตอยู่ในใจของผู้เชื่อทุกคน ทรงเป็นผู้นำพา ปรับปรุงแก้ไขชีวิตและเล้าโลมผู้เชื่อ
พระเจ้าทรงสร้างมนุษย์ตามพระฉายาของพระองค์ มนุษย์ไม่เชื่อฟังพระเจ้า จึงเป็นคนบาปและตกอยู่ภายใต้อำนาจของความบาป ดังนั้น มนุษย์ทุกคนจึงต้องการความรอดและการคืนดีกับพระเจ้า
มนุษย์ได้รับความรอดเนื่องด้วยพระคุณของพระเจ้า โดยความเชื่อในพระเยซูคริสต์ พระคุณของพระเจ้าทรงสำแดงโดยการที่พระเยซูคริสต์ทรงตายแทนคนบาปบนไม้กางเขน ส่วนความเชื่อเป็นการแสดงออกของมนุษย์ ด้วยความสมัครใจ โดยการกลับใจใหม่และวางใจในพระเยซูคริสต์
พระเยซูคริสต์ทรงสถาปนาทั้งคริสตจักรสากลและคริสตจักรท้องถิ่น คริสตจักรท้องถิ่นประกอบด้วยผู้เชื่อที่รับบัพติศมาแล้วรวมตัวกันเพื่อนมัสการ สามัคคีธรรม และประกอบพระราชกิจตามที่พระเยซูได้มอบให้คริสต์จักร ในคริสตจักรมีการประกาศความเชื่อผ่านทางพิธีบัพติศมาด้วยการจุ่มนํ้า และการระลึกถึงพระเยซูคริสต์ผ่านทางพิธีมหาสนิท
พระเยซูคริสต์จะเสด็จกลับมาอีกด้วยฤทธานุภาพและสง่าราศีเพื่อจะทรงพิพากษา และผู้ที่เชื่อจะดำรงอยู่กับพระองค์เป็นนิตย์
องค์กรในสังกัด

| --- | --- |
 สหคริสตจักรแบ๊บติสต์ภาคเหนือ  สหคริสตจักรแบ๊บติสต์ภาคตะวันออก  คริสตจักรอันติโอเกียลาดพร้าวแบ๊บติสต์  คริสตจักรอิมมานูเอลแบ๊บติสต์  คริสตจักรพระโขนงแบ๊บติสต์  คริสตจักรพระสัญญาปากนํ้าแบ๊บติสต์  คริสตจักรแห่งความสุข  คริสตจักรพระคุณแบ๊บติสต์  คริสตจักรไทแบ๊บติสต์  คริสตจักรนิมิตใหม่แบ๊บติสต์  คริสตจักรกระบี่แบ๊บติสต์  คริสตจักรบางคล้าแบ๊บติสต์  คริสตจักรหาดใหญ่แบ๊บติสต์  คริสตจักรพลับพลา  คริสตจักรเมืองทองพัฒนาการ:  คริสตจักรอยุธยาแบ๊บติสต์  คริสตจักรกาญจนบุรีแบ๊บติสต์  คริสตจักรลำปางแบ๊บติสต์  คริสตจักรอ่างทองแบ๊บติสต์  คริสตจักรร่มเย็นพัทลุงแบ๊บติสต์  คริสตจักรไม้กางเขนไทย  คริสตจักรชีวิตใหม่แบ๊บติสต์  คริสตจักรฉะเชิงเทราแบ๊บติสต์  คริสตจักรสร้างสรรค์กรุงเทพ  คริสตจักรสร้างสรรค์เชียงใหม่  คริสตจักรชลบุรีแบ๊บติสต์  กลุ่มคริสเตียนท่าตะเกียบแบ๊บติสต์  สตรีสหคริสตจักรแบ๊บติสต์  CED Book Store
แหล่งข้อมูลอื่น

เว็บไซต์อย่างเป็นทางการ สหคริสตจักรแบ๊บติสต์ในประเทศไทย
สวีตดรีมส์

Error ซิงเกิลโดยบียอนเซ่
สวีตดรีมส์ (อังกฤษ: Sweet Dreams) คือเพลงโดยบียอนเซ่ โนวส์ นักร้องอาร์แอนด์บี ชาวอเมริกัน จากผลงานสตูดิโออัลบั้มชุดที่ 3 ไอแอม... ซาชาเฟียร์ส แต่งและดูแลการผลิตโดยโนวส์, James Scheffer, Wayne Wilkins, และ Rico Love เพลงนี้ปล่อยซิงเกิลวิทยุเมื่อวันที่ 2 มิถุนายน พ.ศ. 2552 โดยเป็นซิงเกิลที่ 6 จากอัลบั้ม
ซิงเกิลนี้สามารถขึ้นอันดับหนึ่งบนชาร์ตของนิวซีแลนด์, แอฟริกาใต้ และอิสราเอล. ได้ขึ้นไปในห้าอันดับแรกบนชาร์ตของสหราชอาณาจักร, ออสเตรเลีย, สโลวาเกีย, สาธารณรัฐเช็ก, กรีซ, ไอร์แลนด์, โปแลนด์, โปรตุเกส และฮังการี และสิบอันดับแรกบนชาร์ตของสหรัฐอเมริกา, เยอรมนี, ตุรกี, และนอร์เวย์
รายชื่อเพลง

"สวีตดรีมส์" - 3:27
"สวีตดรีมส์" (Steve Pitron & Max Sanna Remix) [Radio Edit] - 3:35
"สวีตดรีมส์" (Medicin Club Remix) - 6:18
"สวีตดรีมส์" (Groove Police Club Remix) - 7:05
"สวีตดรีมส์" (Ok Dac Club Remix) - 5:11
"สวีตดรีมส์" (DJ Escape & Tony Coluccio Club Remix) - 8:39
"สวีตดรีมส์" (Maurice's NuSoul Club Remix) - 7:09
"สวีตดรีมส์" - 3:27
"สวีตดรีมส์" (Dave Spoon Remix) - 7:07
"สวีตดรีมส์" (Steve Pitron & Max Sanna Remix - Radio Edit) - 3:37
"สวีตดรีมส์" (Steve Pitron & Max Sanna Club Remix) - 7:38
"สวีตดรีมส์" (Oli Collins & Fred Portelli Remix) - 5:38
"สวีตดรีมส์"  - 3:28
"สวีตดรีมส์" - 3:29
"สวีตดรีมส์" (Groove Police Remix - Radio Edit) - 3:10
"อีโก" - 3:57
"อีโก" (Remix) feat. Kanye West - 4:43
"สวีตดรีมส์" (Video)  - 4:00
"อีโก" (Remix) feat. Kanye West (Video) - 4:52
"อีโก" - 3:57
"อีโก" (DJ Escape & Johnny Vicious Club Remix) - 8:22
"อีโก" (Slang "Big Ego" Club Remix) - 6:18
"สวีตดรีมส์" - 3:29
"สวีตดรีมส์" (OK DAC Club Remix) - 5:14
"สวีตดรีมส์" (Karmatronic Club Remix) - 6:36
ฉบับและรีมิกซ์อย่างเป็นทางการ

Album Version/Single Version: 3:28
Video Version
Steve Sanna & Max Pitron Remix - Radio Edit: 3:37
Steve Sanna & Max Pitron Club Remix: 7:38
Olli Collins & Fred Portelli Remix: 5:38
Groove Police Remix - Radio Edit: 3:10
Groove Police Club Remix: 7:05
Medicin Club Remix: 6:18
Maurice Joshua NuSoul Club Remix: 7:09
OK DAC Club Remix: 5:14
Dave Spoon Vocal Mix: 7:09
Karmatronic Club Remix: 6:36
Harlin Pepper & AG III Remix: 6:43
การรับรองยอดขาย

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| Australia (ARIA) | Platinum | 70,000^ |
| Denmark (IFPI Danmark) | Gold | 15,000^ |
| New Zealand (RMNZ) | Platinum | 15,000* |
| United Kingdom (BPI) | Platinum | 600,000 |
| United States (RIAA) | Platinum | 1,691,000 |
 *ตัวเลขยอดขายขึ้นกับการรับรองอย่างเดียว ^ตัวเลขการจัดส่งขึ้นอยู่กับการรับรองเพียงอย่างเดียว ตัวเลขสตรีมมิงและยอดขายขึ้นอยู่กับการรับรองเพียงอย่างเดียว